Kinders - Tieners: Graffiti Boeke
Die laaste, onvergeetlike Elle-avontuur
Dit is presies wat op die oomblik oor Elle se skouer loer. Die ontwerpersrok van haar drome kos 'n plaas se geld, en sy het geen benul waar sy 'n ander rok vir die matriekdans in die hande gaan kry nie.
Boonop is mevrou Bender terug op haar pos as skoolhoof van Gravitas - en sy is vasbeslote dat Elle haarself as hoofmeisie moet bewys. Wat gaan sy doen om seker te maak sy laat iets waardevols agter; iets om dankie te sê vir die wonderlike jare wat sy by Gravitas beleef het en seker te maak niemand vergeet haar in die jare wat voorlê nie?
Maar waar Elle in die omtrek is, is daar gewoonlik ook hope moeilikheid. Kort voor lank sluip daar 'n paar vreemde nagtelike besoekers in die koshuis rond. En toe Elle agter die kap van die byl kom, moet sy inspring en help - al beteken dit ook sy moet by die skool se rekenaarstelsel probeer inbreek, hoofmeisie ofte not!
Gaan Elle haar droomkans kry om 'n blywende nalatenskap by Gravitas te laat?
Die laaste hoofstuk in die Elle-reeks sal aanhangers laat juig vir hul heldin - en trane laat afvee oor die skouspelagtige kragtoer waarmee hierdie topverkoperreeks ten einde loop. 'n Onvergeetlike boek.
Sewentiende veer, Die
'N NAASWENNER VAN LAPA SE JEUGROMANKOMPETISIE 2017!
'n Storie oor vriendskap, die verlede, vergifnis … en vere.
Lara is nog op skool, maar werk in haar vrye tyd by 'n tatoeëersalon en verkoop vintage-klere vir ekstra sakgeld. Haar ma gebruik kalmeerpille om die lewe in die oë te kyk en oom Dan, wat by hulle woon, is 'n vreedsame funksionele alkoholis. Haar pa was nog nooit deel van haar lewe nie.
Alex het in 'n kinderhuis grootgeword en het 'n troetel-uil. Hy help al sedert sy laerskooldae om siek en beseerde voëls te versorg en weer in die natuur vry te laat. En hy is in Kaapstad omdat hy 'n belofte aan iemand gemaak het.
Toe Lara die eerste keer vir Alex sien, is sy byna seker hy agtervolg haar. Wat sy nog nie weet nie, is dat hulle wêrelde op die punt is om bymekaar te kom. En alles begin met 'n hoededoos vol ou briewe wat Lara op haar ma se kas ontdek. Elkeen van die briewe is deur haar pa geskryf. En by elke brief is 'n veer met 'n storie …
In hierdie opwindende, liriese grootwordverhaal ondersoek Nanette van Rooyen die ingewikkelde bande wat gesinne bymekaarhou, en wat dit regtig beteken om 'n tuiste te hê.
Die sewentiende veer was een van die wenboeke in die LAPA Jeugromankompetisie 2017. Hier is wat die beoordelaars daaroor te sê gehad het:
* “Die skrywer skep 'n deernisvolle portret van 'n gebrekkige vadersfiguur wat langsamerhand sy dogter se vergifnis, asook die leser s'n, verwerf.”
* “'n Pragtige verhaal oor die basiese menslike behoefte aan 'n plek wat 'n huis is, letterlik en figuurlik; om iewers te hê waar jy veilig voel en waar jy met oorgawe jouself kan wees.”
'n Ster in haar sak
Stories wat jy soos 'n ster in jou sak kan saamdra.
Stories oor bekende mense.
Stories oor mense soos ek en jy.
Stories wat jou sal laat lag …
of jou hartseer sal maak.
Stories wat jou anders na die wêreld sal laat kyk.
Stories wat jy soos 'n ster in jou sak met jou kan saamdra.
Tussen die bladsye van hierdie kortverhaalbundel is 'n wonderwêreld van stories wat wag om ontdek te word. Hierdie opwindende bundel bevat 21 stories deur bekende skrywers soos Martie Preller, E.K.M. Dido, Fanie Viljoen, Anzil Kulsen, Christo Davids, Wendy Maartens, Erns Grundling, P.J. Haasbroek, Vincent Oliphant en Zulfah Otto-Sallies.
'n Ster in haar sak en ander verhale is goedgekeur as voorgeskrewe werk vir Afrikaans Tweede Addisionele Taal Graad 11. Die boek bevat volledig uitgewerkte vrae en antwoorde, asook inligting oor die skrywers, opsommings van die verhale, en besprekings van die literêre aspekte van elke verhaal.
“'n Pa vir Saterdag” - Christo Davids
“Enoch Sontonga, 'n man met 'n lied in sy hart” - Wendy Maartens
“Sjabloon” - E.K.M. Dido
“Nomsa en die reënbul” - Wendy Maartens
“Bodyguards” - Anzil Kulsen
“Groot dag” - Christine Barkhuizen le Roux
“Jock van die Bosveld” - Wendy Maartens
“'n Ster in haar sak” - Martie Preller
“Max die gorilla vang 'n skurk” - Wendy Maartens
“'n Leë kamer” - Zulfah Otto-Sallies
“Kaalvuis teen tonne rots” - Wendy Maartens
“Die broodwinner” - P.J. Haasbroek
“Hector Pieterson maak die wêreld se oë oop” - Wendy Maartens
“'n Bordjie vergifnis” - Joanna Alexander
“Die krieketkolf” - Erns Grundling
“Die leeu wat drukkies gee” - Wendy Maartens
“Die beursie” - Vincent Oliphant
“Johnny Hollywood” - Christo Davids
“Nelson Mandela, 'n leier so na ons hart” - Wendy Maartens
“Altyd vierde” - Fanie Viljoen
“Alles op 'n Sondag” - Zulfah Otto-Sallies
R 148Jy spaar R 37
Dit is 2317. Die jong reisigers van ||Hui !Gaeb is op verskillende plekke in Chinafrika vasgevang. Amber en Shivani wag by die Kangogrotte. Kaleb is betower deur 'n skynbestaan in sy sonstad Aksum. Shaka probeer oorleef op 'n verlate eiland en in Egipte skei Kara en Mohlomi se paaie ook. Wat beteken die magiese voorwerp wat Kara en Mohlomi by die Isisbeeld gevind het? Is dít die sleutel wat die slapende ouers sal wakker maak? Snak is 'n spannende soek- en trekverhaal van geloof, hoop en liefde.
Illustreerder: Grant de Lange
Woon daar werklik 'n mensvreter in die moeras soos party mense sê?
Dis groot. Dis gruwelik. Dit gaan jou hoendervleis gee. Dis die lekkerste versameling grilstories wat jy nog ooit gelees het! Hierdie reuse-rilboek deur die gewilde Fanie Viljoen bevat 31 spokerige, grillerige en grieselige stories wat jou ure lank sal laat ril en gril - en laat smeek vir nog!
Lang pad onnetoe
Vertaler: Nathan Trantraal
Een van die mees bekroonde internasionale jeugromans wat die afgelope tyd verskyn het, is nou in Afrikaans beskikbaar (Oorspronklike titel: Long way down).
Jy het net sestig naelbyt-sekondes om die belangrikste besluit van jou lewe te neem.
Will is vyftien jaar oud. Hy het 'n pistool. Sy broer Shawn is pas vermoor. En Will ken die reëls. Jy huil nie. Jy dra nie stories aan nie. Jy neem wraak. Dit is waarheen Will op pad is, met die pistool agter by sy jean ingedruk, die pistool wat sy broer s'n was. Hy klim in die hysbak, sewende vloer, vasbeslote. Hy weet wie se bloed hy soek.
Of weet hy regtig?
Die hele pad ondertoe, terwyl die hysbak op elke vloer stilhou, klim verskillende mense wat iets met die geweld in sy buurt te doen het op die hysbak. Elkeen van hulle vertel vir Will dele van 'n groter storie as die een wat hy dink hy ken …
Hierdie woedende, verbluffend briljante jeugroman word in kort, vurige staccato versvorm vertel om 'n rou, eerlike blik op vuurwapengeweld te bied, soos net Jason Reynolds dit kan doen - en dit is nou boonop fantasties in Afrikaans vertaal deur die bekroonde skrywer en digter Nathan Trantraal, wat dit vir Suid-Afrikaanse lesers so aktueel en herkenbaar soos vanoggend se koerantopskrifte maak.
R 128Jy spaar R 32
'n Opwindende jeugverhaal vir meisies! As jy hou van toordery en towerspreuke, is hierdie die boek vir jou!
Zanelda Sellerman (Zantie) is die oudste dogter van 'n gesin van 7. Sy is die skool se atletiekster, maar wiskunde en wetenskap pootjie haar gereeld. Sy sien uit na haar Graad 9-jaar. Die Juniorbeker wag, Deon Steyn skryf vir haar liefdesgedigte en sy verslaan die vinnige Beverly Botha in die 400 m.
Maar toe verander alles met die nuwe meisie, Marita Meyer, wat almal betower met haar perfekte glimlag en illusies. Zantie se Graad 9-jaar lyk nou nie meer so eenvoudig nie. Onverklaarbare geskenke en ongelukke kom oor haar pad. Sy word gejinx. En sy wonder waarom juis sy?
Sy word deel van die wêreld van illusies en towerkrag. Dit is die enigste manier hoe sy almal vir wie sy lief is kan beskerm. Maar haar suiwer hart wen die stryd, sy oorwin die wêreld van kristalle en die kragte van die maan, en word beloon met liefde en vriendskap.
Elf dae op 'n eiland
R 136Jy spaar R 34
Danika ontmoet uiteindelik die man wat sy net van 'n ou foto af ken: haar pa, bewaarder op 'n eiland in die Seychelles! Die heel eerste aand op die eiland hoor sy toevallig van 'n ryk sjeik wat sy oog op die eiland het. Wat daarvan as hy nie werklik belang stel in ekotoerisme nie, maar in die finansiële gewin uit 'n painiet-myn? Uit die bloute kom nog bekendes uit Kaapstad op Cousin aan . . . So word dit elf dae wat Danika nooit sal vergeet nie!
Wenner van LAPA se jeugromankompetisie!
Kommentaar van die beoordelaars van die LAPA Jeugromankompetisie:
* “Oopmond is 'n heerlik oorspronklike verhaal wat soos Pandora se boks lees en boei, nooit verveel nie, vol verrassings is en stof tot nadenke bied. Dit sou baie suksesvol voorgeskryf kon word.”
* “Hierdie is die soort Suid-Afrikaanse roman wat mens wil hê almal moet lees. Ek sou aanbeveel dat dit selfs oorweeg word vir vertaling in Engels, want daar is 'n groot tekort aan goeie plaaslike jongmensliteratuur wat op internasionale vlak ook kan meeding.”
* “Die verhaal is nie net 'n boeiende speurtog wat met fassinerende temas soos reïnkarnasie en tydreise werk nie, maar ook 'n aangrypende vertelling oor die moeilike kwessies rondom orgaanoorplantings, en die stryd van 'n ontvanger van 'n oorplanting om aan te pas ná die operasie. En bowenal is dit 'n oorrompelende storie oor die onsterflike krag van die liefde.”
Emma en die middernagman
Juffrou Beaulah Bonthuys, Kosterkloof se nuwe skoolhoof, lyk aanvanklik baie gaaf. Emma hou veral van die hoof se oulike ma-kat en haar kleintjies wat ook in die koshuis kom woon. Maar wie is die vreemde figuur in die swart mantel wat snags om middernag in die tuin verskyn? Daar is ook twee nuwe meisies in Emma se klas. Hulle is beeldskoon en boonop baie slim, en die seuns draai natuurlik om hulle. Gou begin dit lyk of die nuwelinge daar­op uit is om moeilikheid te maak vir Emma en haar vriende.
Blasjan en die blou kitaar
Sebastian of Basjan beskou homself as 'n 'verloorder' en die boelies in sy nuwe skool dink ook dat hy een is. Hy sukkel om by die stadslewe aan te pas nadat sy pa gesterf het. Hillbrow lyk skrikwekkend en vol misdaad ná 'n sorgvrye grootword op 'n plaas.
Sy voorkoms is ongewoon - blonde hare, blou oë, blas vel - en die boelies by sy nuwe skool gee hom die bynaam Blasjan. Hy pas nie by sy swart, wit of selfs bruin klasmaats in nie. Sy jong lewensverhaal volg 'n pad van verdrukking en beproewing en 'n stryd teen boelies en dwelmafhanklikes. Hy vind vertroosting in musiek deur kitaar te speel, 'n band te begin, en aan 'n talentkompetisie deel te neem. Hy ontdek selfs sy eerste liefde.
As mens geluk kon proe
NAASWENNER VAN LAPA SE JEUGROMANKOMPETISIE 2017
Soms is geluk soos 'n vergete peperment in jou skoolbaadjiesak.
Toe Arnelia en haar ma van Kaapstad na Potchefstroom verhuis, besluit sy dit is die ideale geleentheid om die draaiboek van haar lewe te herskryf. 'n Nuwe dorp en 'n nuwe skool is die perfekte geleentheid om haarself te herontwerp. 'n Nuwe blaadjie om te slaan. Operasie Nuwe Arnelia. Oprah sal trots wees.
Ongelukkig loop haar planne sommer uit die staanspoor skeef toe sy by die skool se entrepreneursdag pens en pootjies neerslaan met arms vol kos. Boonop is daar 'n groepie meisies wat duidelik vasbeslote is om die lewe vir haar moeilik te maak. Dankie tog vir nuwe vriende soos Dineo en Ilana wat die daaglikse dramas van haar lewe ietwat draagliker maak.
En dan is daar Dewald. Die donkerkop-boerseun met die skewe glimlag wat weet hoe om crêpes suzette, tiramisu en uiekonfyt te maak. Hy laat Arnelia se hart vreemde dinge doen, al weet sy hy sal nie twee keer na 'n meisie soos sy kyk nie. Toe Dewald se lewe egter onverwags op sy kop gekeer word, gryp Arnelia en haar vriende in. Danksy 'n ou goudgeel kombi, 'n winkelpop genaamd Saartjie en 'n klomp fantastiese resepte begin hulle 'n mobiele snoepie by die skool. Die Snoeperheroes het die skool op hol met allerlei opwindende pousekos en prettige idees.
Maar toe Arnelia uit die bloute 'n groot rol in die skool se produksie van Hairspray losslaan, word haar nuwe vriendskappe tot die uiterste beproef, en sy word gedwing om haar moeilike verhouding met haar pa reguit in die oë te kyk …
'n Heerlike tienerverhaal propvol humor en deernis, wat bewys dat geluk dikwels in die klein dingetjies skuil.
Die towenaars van toeka
Vertaler: Kobus Geldenhuys
Hierdie storie gaan oor 'n jong towenaarseun en 'n jong krygermeisie wat van geboorte af geleer is om mekaar soos gif te haat.
Die storie begin met die ontdekking van
'N REUSAGTIGE SWART VEER.
Is die towenaars en krygers dalk so besig om teen mekaar te baklei dat hulle nie agterkom dat 'n oeroue bose mag teruggekeer het nie?
Is daardie veer dalk regtig 'n hekseveer?
Vertaler: Helene de Villiers
Illustreerder: Dieter Braun
Momo, 'n klein, verflenterde dogtertjie, woon aan die rand van 'n groot stad in die ruïne van 'n amfiteater. Sy besit niks buiten dit wat sy vind of wat sy van ander ontvang nie, maar sy het 'n buitengewone gawe: Sy luister werklik na ander en gee vir hulle tyd. Een dag ruk die gruwelike grys menere met hulle loodgrys aktetasse en sigare in die groot stad op en begin om die kosbare tyd van die mense te steel. Momo is die enigste een wat die donker mag van die tyddiewe kan beteuel.